*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*63. számú előterjesztés*

Bátaszék Város Önkormányzat Képviselő-testületének 2022. március 23-án

16 órakor megtartandó ülésére

TOP\_Plusz-1.2.3-21 kódszámú Belterületi utak fejlesztése Bátaszéken tárgyú projektek pályázatainak benyújtásához szükséges megalapozó dokumentumok készítésére vállalkozó kiválasztása

|  |
| --- |
| **Előterjesztő:** Dr. Bozsolik Róbert polgármester**Készítette:** Bozsolik Zoltán mb. városüzemeltetési irodavezető**Törvényességi ellenőrzést végezte:** Kondriczné dr. Varga Erzsébet jegyző**Pénzügyileg ellenőrizte:** Nagyné Gyura Györgyi pénzügyi irodavezető**Tárgyalja:**PG Bizottság: 2022. 03. 22. |

**Tisztelt Képviselő-testület!**

Közzétételre került a 2021-27-es időszak egyes pályázati felhívásai. A TOP\_Plusz-1.2.3-21 Belterületi utak fejlesztése pályázat keretében támogatható az önkormányzati tulajdonú belterületi gyűjtőutak; valamint kiszolgáló-, lakó- és vegyes használatú utak építése, korszerűsítése, felújítása:

a) utak burkolatának és alépítményeinek felújítása, korszerűsítése, átépítése,

b) út burkolatának megerősítése, szélesítése, korszerűsítése,

c) meglévő földút (szilárd burkolattal nem rendelkező út) burkolattal történő kiépítése,

d) új gyűjtőút kiépítése.

Választható, önállóan nem támogatható tevékenységek:

1) A támogatható tevékenységek megvalósításához szükséges alábbi munkálatok elvégzése:

a) útberuházáshoz kapcsolódó infrastrukturális munkák (utak alatt, felett és mellett található infrastrukturális elemek (pl.: közmű infrastruktúra) korszerűsítése, felújítása, védelembe helyezése);

b) csapadékvíz-elvezetés kiépítése, átépítése;

c) forgalomtechnikai tevékenységek;

d) műtárgyépítés és felújítás;

e) vasúti átjárók korszerűsítése, felújítása a járművek biztonságos közlekedése érdekében;

f) komplex terület-előkészítési munkák (pl.: bontás, tereprendezés, kármentesítés, lőszermentesítés, régészet), illetve

g) szakhatósági engedélyben előírt munkák.

2) A beruházáshoz fizikailag kapcsolódó autóbuszöblök, autóbuszmegállók, autóbusz fordulók, autóbusz peronok, várakozást szolgáló helyiségek, esőbeállók, leszállóperonok felújítása, kialakítása, fejlesztése, akadálymentesítése.

3) Országos közúttal közös vagy önkormányzati tulajdonban lévő belterületi csomópontok kiépítése, átalakítása, felújítása, fejlesztése, valamint az önkormányzati tulajdonú belterületi utak országos közút területén megvalósuló útcsatlakozásainak kiépítéséhez szükséges munkálatok elvégzése.

4) Közlekedésbiztonságot szolgáló fejlesztések az önkormányzati tulajdonú belterületi közutak esetén:

a) A közlekedésbiztonság növelését szolgáló elemek építése, felújítása (pl.: biztonsági berendezések, forgalomtechnikai jelzések és eszközök, sebesség- és forgalomcsillapító településkapuk és/vagy szigetek kiépítése, gyalogátkelőhelyek, gyalogos védő szigetek létesítése, akusztikai és/vagy optikai fék a forgalomvonzó létesítményekhez).

b) Balesetveszélyes útszakaszok közlekedésbiztonsági fejlesztése, balesetveszélyes ívek korrekciója.

c) Kerékpáros átvezetések kialakítása.

d) Lakott területen belül, önkormányzati tulajdonban lévő, beruházással érintett utak nyomvonala mentén közvilágítás közlekedésbiztonság érdekében történő kialakítása, bővítése, korszerűsítése (pl.: a fenntartható közvilágítás kialakítása).

5) Kiegészítő infrastrukturális elemek fejlesztése az önkormányzati tulajdonú belterületi közutak esetén:

a) B+R kerékpár tárolók/rekeszek építése, valamint kerékpár támaszok, kerékpár parkolók építése és az e-UT 03.04.13:2019 „Kerékpározható közutak tervezése” c. Útügyi Műszaki Előírásnak nem megfelelő támaszok és tárolók útügyi műszaki előírásban foglalt paraméterek szerinti korszerűsítése, cseréje, kerékpárosbarát kiegészítők beszerzése és elhelyezése a közútfejlesztés nyomvonala mentén, vagy attól legfeljebb 100 méteren belül. Kerékpártámaszokat, parkolókat vagy tárolókat csak mindenki számára hozzáférhetően lehet elhelyezni.

b) Útberuházáshoz kapcsolódó – a fejlesztendő út melletti – gépjárműparkolók és biztonsági sávok kialakítása, felújítása, áthelyezése.

6) Az önkormányzati tulajdonú belterületi helyi közút szegélyén belül kerékpárforgalmi létesítmény (pl.: nyitott kerékpársáv vagy koppenhágai típusú megemelt kerékpársáv) kialakítása vagy fejlesztése az e-UT 03.04.13:2019 „Kerékpározható közutak tervezése” c. Útügyi Műszaki Előírásnak megfelelően.

7) Automata forgalomszámláló eszközök telepítése a gépjármű és/vagy a kerékpáros forgalom számlálása érdekében a beruházással érintett önkormányzati tulajdonú belterületi útszakaszok esetén.

8) Járda kiépítése, felújítása, akadálymentesítése:

a) A beruházással érintett önkormányzati tulajdonú belterületi útszakaszok mentén a hiányzó járdaszakaszok kiépítése, vagy meglévő járdaszakaszok felújítása akadálymentesítés érdekében.

b) A beruházással érintett önkormányzati tulajdonú belterületi útszakaszokon található vagy létesülő gyalogátkelőhelyek megközelítése érdekében gyalogjárdák kiépítése vagy akadálymentesítése.

9) Beruházáshoz fizikailag kapcsolódó önkormányzati tulajdonban lévő hidak, nem szintbeli kereszteződések felújítása, korszerűsítése, építése.

10) Zajvédelmi intézkedések (növényzettel elérhető zajcsillapítás, zajcsökkentő útburkolat alkalmazása), zöldfelület-építési, átalakítási munkák (pl.: növénytelepítés és árnyékolástechnika) a tevékenységek helyrajzi számain vagy közvetlenül a tevékenységek helyrajzi számai mellett elhelyezkedő önkormányzati tulajdonban lévő ingatlanon. A meglévő növényállomány megóvását szolgáló beavatkozások (faápolás, favédelem, gyökérvédelem stb.).

11) A beruházás megvalósításához szükséges idegen területek megvásárlása/kisajátítása.

A területspecifikus melléklet alapján Dél-Tolna fejlesztési célterületre elkülönített keretösszeg 400 millió Ft., a vissza nem térítendő támogatás összege minimum 20 millió Ft, maximum 300 millió Ft.

A támogatási kérelem benyújtásának időtartama: 2022. április 20. - 2022. május 20.

A támogatási kérelemmel egyidejűleg szükséges benyújtani a Felhívás mellékletei között szereplő útmutató alapján elkészítendő Megalapozó dokumentumot, melynek célja információ nyújtása a támogatási kérelem megalapozottságáról, finanszírozási és megvalósíthatósági elemeiről. A megalapozó dokumentum mellékleteként szükséges benyújtani az alábbiakat:

a) A település útjait bemutató helyszínrajz vagy térkép, amelyen a település utcái jól beazonosíthatóak (legalább a főbb utcák neveinek feltüntetésével), és beazonosítható módon jelölve van(nak) a tervezett beruházás helye(i). A térképen legalább 3 eltérő jelölőszín megadása kötelező: földút, burkolt út, projekt keretében fejlesztendő út.

b) A beruházás területét és környezetét érintő átnézeti helyszínrajz, mely a fejlesztendő utak/útszakaszok településen belüli betöltött szerepének (gyűjtőút, kiszolgáló út, lakóút, vegyes használatú út) szemléltetésére szolgál.

c) Ponttérkép, mely jelöli a tervezett beruházás nyomvonalában és annak 500 méteres távolságán belül elhelyezkedő forgalomvonzó létesítményeket5.

d) A projekt tárgyát képező közterület(ek) műszaki állapotának bemutatását és a meglévő állapotot alátámasztó fotódokumentációt. Ajánlott útszakaszonként és forgalmi irányonként egy-egy fényképfelvételt mellékelni az úttengelyből fényképezve, amelyen látható a meglévő burkolat minősége, valamint a teljes űrszelvény.

e) Közüzemi infrastruktúrával való ellátottság igazolása, melyről a támogatást igénylő vagy a tervező nyilatkozik.

f) A területspecifikus mellékletben meghatározott értékelési szempontoknál előírt külön dokumentum (amennyiben releváns)

**I.**

A Bátaszék-Belterületi utak I. című pályázata az alábbi helyszíneket érinti:

dr. Hermann Egyed utca (1973/20 hrsz)

Szenes utca 103 (20 hrsz)

GKSZ feltáró út (1973/114 hrsz)

Dózsa Gy. utca (651/1, 663 hrsz)

Orbánhegyi út (080/14 hrsz)

Lajvér, Nyéki-hegyi út (2105/2 hrsz)

Lajvér, Pince sor utca (2120/5 hrsz)

Gauzer-telep (10/1 hrsz)

A tervezési program helyszínenként eltérő:

dr. Hermann Egyed utca (1973/20 hrsz)

alépítmény vastagság növelés

járda építés a meglévőhöz kapcsolódva

csapadékvíz elvezetés

Új telkeknél:

egy oldali járda

új burkolat

csapadékvíz elvezetés, nyílt árok

kapubejárók

Szenes utca 103 (20 hrsz)

egy oldali járda

új burkolat

csapadékvíz elvezetés, nyílt árok

kapubejárók

GKSZ feltáró út (1973/114 hrsz)

új burkolat/szélesítés

csapadékvíz elvezetés, nyílt árok

kapubejárók

Dózsa Gy. utca (651/1)

burkolt árok készítése a vízrendezési terv alapján, új pályaszerkezet építés, járda felújítás , kerékpárút nyomvonal figyelembe vétele,

(663 hrsz) új pályaszerkezet építés vápás vagy folyóka a szélén, vagy középen süllyesztett szegély, járda építés K-i oldalon

Orbánhegyi út (080/14 hrsz)

egy oldali járda

burkolat megerősítés

csapadékvíz elvezetés, nyílt árok

kapubejárók

Lajvér, Nyéki-hegyi út (2105/2 hrsz)

burkolt árok készítése a K-i oldalon, új pályaszerkezet építés

Lajvér, Pince sor utca (2120/5 hrsz)

vápás betonút

Gauzer-telep (10/1 hrsz)

egy oldali járda

új burkolat

csapadékvíz elvezetés, nyílt árok

kapubejárók

A TOP\_Plusz-1.2.3-21 Belterületi utak fejlesztése – Bátaszék-Belterületi utak I. című pályázat megvalósításához kapcsolódóan „Megalapozó dokumentum elkészítése” tárgyú feladatok elvégzésére ajánlatok kerültek bekérésre.

Ajánlattételre szóló felhívás került kiküldésre három vállalkozónak.

Az ajánlattételi határidő lejártáig három ajánlattevő nyújtotta be ajánlatát. Az ajánlatok formai és tartalmi szempontoknak megfelelnek (lásd 1.sz. melléklet).

Az ajánlattevők árajánlatában az alábbi ellenszolgáltatást ajánlotta meg.

1. Az ajánlattevő neve: Garamvölgyi László e.v.

7121 Szálka, Napfény u. 27.

Ajánlati ár: nettó 420.000,-Ft + 0% Áfa (AAM)

Összesen bruttó: 420.000,- Ft

1. Az ajánlattevő neve: Krea-via Kft.

7150 Bonyhád, Gyár u. 5. 2/6.

Ajánlati ár: nettó 450.000,-Ft + 27% Áfa

Összesen bruttó: 571.500,- Ft

1. Az ajánlattevő neve: Juhász-Terv Bt.

 7100 Szekszárd, Puskás Tivadar köz 2.

Ajánlati ár: nettó 400.000,-Ft + 0% Áfa (AAM)

Összesen: 400.000,- Ft

A pályázat nyertessége esetén teljes egészében elszámolható költség lesz a vállalkozási díj.

A fejlesztési céltartalék terhére javasoljuk a forrás biztosítását.

Javasoljuk a Juhász-Terv Bt. (7100 Szekszárd, Puskás Tivadar köz 2.) ajánlattevővel bruttó 400.000,-Ft összeggel történő szerződéskötést. (1.sz határozati javaslat)

**II.**

A Bátaszék-Belterületi utak II.-Kövesd településrész című pályázata az alábbi helyszíneket érinti:

Bezerédj u. (580 hrsz)

Olimpia u. (472/79 hrsz)

Kövesdi bekötő út (2540 hrsz)

A tervezési program helyszínenként eltérő:

Bezerédj u. (580 hrsz)

kiemelt szegély, zárt csapadékcsatorna a hiányzó szakaszon, burkolat megerősítés és szélesítés, leállósáv a Budai u.-Perczel u között az északi oldalon

Olimpia u. (472/79 hrsz)

burkolat megerősítés, szélesítés, padka rendezés, nyílt csapadékvíz elvezetés, buszöblök kialakítása a meglévők helyén

Kövesdi bekötő út (2540 hrsz)

kiemelt szegély, zárt csapadékcsatorna ha lehet, burkolat megerősítés és szélesítés, buszöböl, járda felújítás, kapubejárók

A TOP\_Plusz-1.2.3-21 Belterületi utak fejlesztése – Bátaszék-Belterületi utak II.-Kövesd településrész című pályázat megvalósításához kapcsolódóan „Megalapozó dokumentum elkészítése” tárgyú feladatok elvégzésére ajánlatok kerültek bekérésre.

Ajánlattételre szóló felhívás került kiküldésre három vállalkozónak.

Az ajánlattételi határidő lejártáig három ajánlattevő nyújtotta be ajánlatát. Az ajánlatok formai és tartalmi szempontoknak megfelelnek (lásd 2.sz. melléklet).

Az ajánlattevők árajánlatában az alábbi ellenszolgáltatást ajánlotta meg.

1. Az ajánlattevő neve: Garamvölgyi László e.v.

7121 Szálka, Napfény u. 27.

Ajánlati ár: nettó 350.000,-Ft + 0% Áfa (AAM)

Összesen bruttó: *350.000,- Ft*

1. Az ajánlattevő neve: Krea-via Kft.

7150 Bonyhád, Gyár u. 5. 2/6.

Ajánlati ár: nettó 320.000,-Ft + 27% Áfa

Összesen bruttó: *406.400,- Ft*

1. Az ajánlattevő neve: Juhász-Terv Bt.

 7100 Szekszárd, Puskás Tivadar köz 2.

Ajánlati ár: nettó 260.000,-Ft + 0% Áfa (AAM)

Összesen: *260.000,- Ft*

A pályázat nyertessége esetén teljes egészében elszámolható költség lesz a vállalkozási díj.

A fejlesztési céltartalék terhére javasoljuk a forrás biztosítását.

Javasoljuk a Juhász-Terv Bt. (7100 Szekszárd, Puskás Tivadar köz 2.) ajánlattevővel bruttó 260.000,-Ft összeggel történő szerződéskötést. (2.sz határozati javaslat)

***1.sz. H a t á r o z a t i j a v a s l a t :***

**TOP\_Plusz-1.2.3-21 Belterületi utak fejlesztése – Bátaszék-Belterületi utak I. tárgyú projekt pályázatának benyújtásához szükséges megalapozó dokumentumok készítésére vállalkozó kiválasztására**

Bátaszék Város Önkormányzata Képviselő-testülete;

1. a TOP\_Plusz-1.2.3-21 Belterületi utak fejlesztése – Bátaszék-Belterületi utak I. tárgyú projekt tervezési programját elfogadja,
2. a TOP\_Plusz-1.2.3-21 Belterületi utak fejlesztése – Bátaszék-Belterületi utak I. tárgyú projekt pályázatának benyújtásához szükséges megalapozó dokumentumok készítése tevékenység ellátására legalacsonyabb ajánlati árat tevő Juhász-Terv Bt.-t (7100 Szekszárd, Puskás Tivadar köz 2.) bízza meg,
3. a feladat ellátásához szükséges bruttó 400.000,- Ft vállalkozói díj kifizetését az önkormányzat 2022. évi költségvetésének fejlesztési céltartaléka terhére biztosítja.

*Határidő: 2022. március 31.*

*Felelős*: Dr. Bozsolik Róbert polgármester

 (szerződés aláírásáért)

*Határozatról értesül*: Juhász-Terv Bt.

 Bátaszéki KÖH városüz. iroda

Bátaszéki KÖH pénzügyi iroda

 irattár

***2.sz. H a t á r o z a t i j a v a s l a t :***

**TOP\_Plusz-1.2.3-21 Belterületi utak fejlesztése – Bátaszék-Belterületi utak II.-Kövesd településrész tárgyú projekt pályázatának benyújtásához szükséges megalapozó dokumentumok készítésére vállalkozó kiválasztására**

Bátaszék Város Önkormányzata Képviselő-testülete;

1. a TOP\_Plusz-1.2.3-21 Belterületi utak fejlesztése – Bátaszék-Belterületi utak II.-Kövesd településrész tárgyú projekt tervezési programját elfogadja,
2. a TOP\_Plusz-1.2.3-21 Belterületi utak fejlesztése – Bátaszék-Belterületi utak II.-Kövesd településrész tárgyú projekt pályázatának benyújtásához szükséges megalapozó dokumentumok készítése tevékenység ellátására legalacsonyabb ajánlati árat tevő Juhász-Terv Bt.-t (7100 Szekszárd, Puskás Tivadar köz 2.) bízza meg,
3. a feladat ellátásához szükséges bruttó 260.000,- Ft vállalkozói díj kifizetését az önkormányzat 2022. évi költségvetésének fejlesztési céltartaléka terhére biztosítja.

*Határidő: 2022. március 31.*

*Felelős*: Dr. Bozsolik Róbert polgármester

 (szerződés aláírásáért)

*Határozatról értesül*: Juhász-Terv Bt.

 Bátaszéki KÖH városüz. iroda

Bátaszéki KÖH pénzügyi iroda

 irattár